Diari Oficial de la Generalitat Valenciana


Sumari del DOGV 875, del 25-07-1988 (1988/811712)

DECRET 103/1988, de 18 de juliol, del Consell de la Generalitat Valenciana, pel qual s'aprova definitivament el Projecte de Normes de Coordinació Metropolitana en l'àmbit dels Municipis integrants del Consell Metropolità de l'Horta.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/07/18/103/dof/vci/html**

### Dades del document

Número de DOGV
:   875

Data del DOGV
:   25-07-1988

Secció del DOGV
:   DISPOSICIONS GENERALS

Número del document
:   1988/811712


Data del document
:   18-07-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 103/1988, de 18 de juliol, del Consell de la Generalitat Valenciana, pel qual s'aprova definitivament el Projecte de Normes de Coordinació Metropolitana en l'àmbit dels Municipis integrants del Consell Metropolità de l'Horta.  
En virtut de la distribució de competéncies efectuada per la Constitució en el seu article 148, en l'apartat 1.3 del qual s'estableix que les Comunitats Autònomes podran assumir competéncies en matèria d'urbanisme, i en compliment del previst en l'article 147 de l'esmentada norma, l'article 31.9 de l'Estatut d'autonomia de la Comunitat Valenciana atribueix a la Generalitat Valenciana competència exclusiva en matèria d'urbanisme, sent posteriorment i mitjançant el Reial Decret 299/1979, de 26 de gener, transferides les competéncies que l'Administració de l'Estat ostentaba en matèria d'urbanisme.  
Dins de l'esmentat març constitucional i estatutari, en data 19 de novembre de 1986 va ser extingida la Corporació Administrativa Gran València mitjançant la Llei de la Generalitat Valenciana 5/1986, contemplant-se en l'esmentada Llei la creació d'un instrument de planejament nou: les Normes de Coordinació Metropolitana, per a l'ordenació del territori de la coordinació del planejament dels Municipis afectats.  
L'àmbit, contingut i tramitació de les Normes de Coordinació es regula en els articles tercer i següents de la Llei 5/1986, y les mateixes -una vegada aprovats pel Consell- vincularan els Ajuntaments en la redacció o posterior modificació del planejament municipal, en el seu cas.  
En conseqüència, les Normes de Coordinació Metropolitana en l'àmbit dels Municipis integrants del Consell Metropolità de L'Horta foren aprovades inicialment per Resolució del Conseller d'Obres Públiques, Urbanisme i Transports, i foren posteriorment sotmeses a informació pública i, una vegada informades i resoltes, així com introduïdes en el Projecte les modificacions procedents en funció de les al·legacions estimades, per Resolució així mateix del Conseller d'Obres Públiques, Urbanisme i Transports fou atorgada l'aprovació provisional, abarcant el Consell Metropolità els Municipis següents: Alaquàs, Albal, Albalat dels Sorells, Alboraya, Albuixech, Alcàcer, Aldaya, Alfafar, Alfara del Patriarca, Almàssera, Benetússer, Beniparrell, Bonrepòs y Mirambell, Burjassot, Catarroja, Emperador, Foios, Godella, Lugar Nuevo de la Corona, Manises, Massalfassar, Massamagrell, Massanassa, Meliana, Mislata, Moncada, Museros, Paiporta, Paterna, Picanya, Picassent, La Pobla de Farnals, Puçol, Puig, Quart de Poblet, Rafelbunyol, Rocafort, Sedaví, Silla, Tavernes Blanques, Torrent, València, Vinalesa i Xirivella, sense perjuici de la posible modificació a què fa referència l'apartat 2 de l'article segon del Decret 65/1988, de 9 de maig, del Consell de la Generalitat Valenciana.  
Estant, doncs, prevista la promulgació d'aquestes Normes de Coordinació en l'article tercer de la Llei de la Generalitat Valenciana 5/1986 de 19 de novembre, d'extinció de la Corporació Administrativa Gran València, i havent-se complit els tràmits assenyalats en els articles quart i cinqué de l'esmentada norma, en exercici de la competència que té atribuïda el Consell de la Generalitat Valenciana, s'haurà de procedir a atorgar-ne l'aprovació definitiva mateixes mitjançant Decret, en compliment de l'exigència continguda en l'article cinqué, apartat quart, de la Llei 5/1986, de 19 de novembre.  
En atenció de les consideracions precedents, i a proposta del Conseller d'Obres Públiques, Urbanisme i Transports, i amb la deliberació prèvia del Consell de la Generalitat Valenciana en sessió celebrada el dia 18 de juliol de 1988,  
DECRETE:  
Article primer  
Queden aprovades definitivament les Normes de Coordinació Metropolitana en l'àmbit dels Municipis del Consell Metropolità de L'Horta.  
Article segon  
Les Normes de Coordinació que s'aproven amb caràcter definitiu vinculen als Ajuntaments en la redacció o posterior modificació del planejament municipal, en el seu cas.  
DISPOSICIONS FINALS  
Primera  
S'autoritza al Conseller d'Obres Públiques, Urbanisme i Transports per a que en el marc de les seues competències dicte les disposicions necessàries per a l'execució i desenvolupament del present Decret.  
Segon  
El present Decret entrarà en vigor el mateix dia de la seua publicació en el Diari Oficial de la Generalitat Valenciana.  
València, 18 de juliol de 1988.  
El President de la Generalitat,  
JOAN LERMA I BLASCO  
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI